Մարսելո Սալայետա

**Մարսելո Դանուբիո Սալայետա** (, ), ուրուգվայցի ֆուտբոլիստ, հարձակվող: Հայտնի է «Պենյարոլի», իտալական «Յուվենտուսի» և Ուրուգվայի հավաքականի կազմում ելույթներով։

## Կարիերա
### Ակումբային
Մարսելո Սալայետան իր ֆուտբոլային կարիերան սկսել է «Դանուբիո» ակումբում 1996 թվականին: Ուրուգվայի առաջնությունում իր նորամուտի մրցաշրջանում 18-ամյա Սալայետան 32 խաղում դարձել է 12 գոլի հեղինակ: Գերազանց արդյունք ցույց տալով՝ Մարսելոն 1997 թվականին տեղափոխվեց «Պենյարոլ»։ «Պենյարոլում» երիտասարդ հարձակվողը նույնպես իրեն հիանալի դրսևորեց՝ 32 խաղում խփելով 13 գնդակ, ինչպես նաև նվաճելով չեմպիոնական տիտղոսը և նվաճելով Լիգիլիան: Դեռ 1997 թվականին Սալայետով հետաքրքրված էին իտալական «Յուվենտուսի» սելեկցիոներները։ 1998 թվականի հունվարին Մարսելոն պայմանագիր կնքեց «Յուվենտուսի» հետ։ Դառնալով թուրինյան ակումբի խաղացող՝ Մարսելոն հազվադեպ էր հայտնվում հիմնական կազմում, 1997/98 մրցաշրջանի Իտալիայի առաջնությունում Սալայետան ընդամենը հինգ հանդիպում է անցկացրել և դարձել մեկ գոլի հեղինակ, Մարսելոն նաև երկու հանդիպում է անցկացրել Իտալիայի գավաթի խաղարկությունում։ Չնայած անցկացրած քիչ հանդիպումներին՝ Մարսելոն դարձել Է Իտալիայի 1997/98 մրցաշրջանի չեմպիոն։

1998 թվականի հոկտեմբերին Մարսելոն վարձավճարով տեղափոխվեց «Էմպոլի» ակումբ։ «Էմպոլիի» կազմում Իտալիայի 1998/99 մրցաշրջանի առաջնությունում Սալայետան անցկացրել է 17 հանդիպում և դարձել երկու գոլի հեղինակ: 1999 թվականի հունիսին վարձավճարի ավարտից հետո Մարսելոն կրկին վարձավճարով հանդես եկավ, այս անգամ իսպանական «Սևիլյային»: Երկու մրցաշրջանների ընթացքում, նախ հանդես գալով Իսպանիայի առաջին լիգայում, ապա նաև երկրորդում, Սալայետան «Սևիլիայի» կազմում մասնակցել է 50 հանդիպման և խփել 10 գնդակ: Վարձակալությունից «Յուվենտուս» վերադառնալուց հետո Մարսելոն ժամանակ առ ժամանակ դուրս էր գալիս հիմնական կազմում՝ երեք մրցաշրջաններում 35 խաղ անցկացնելով առաջնությունում և դառնալով 4 գոլի հեղինակ: 2004 թվականի հունվարին Մարսելոն վարձավճարով տեղափոխվեց «Պերուջա», սակայն այնտեղ էլ Սալայետան խաղաժամանակ չստացավ՝ խաղալով ընդամենը 5 հանդիպում:

2007 թվականին տեղափոխվել է «Նապոլի», որի կազմում խաղացել է երկու մրցաշրջան, որից հետո 2009 թվականի ամռանը վարձակալությամբ է տրվել «Բոլոնիային»:

2010 թվականի օգոստոսի 25-ին ֆուտբոլիստը 2 տարվա պայմանագիր է կնքել թուրքական «Կայսերիսպոր» ակումբի հետ։ 2011 թվականի մարտի 25-ին հարձակվողը փոխադարձ համաձայնությամբ խզել է պայմանագիրը «Կայսերիսպորի» հետ։

2011 թվականի մայիսի 7-ին ֆուտբոլիստը բանավոր պայմանավորվածություն է ձեռք բերել «Պենյարոլ» վերադառնալու վերաբերյալ։ 2011 թվականի հուլիսի 6-ին Սալայետան պայմանագիր է կնքել «Պենյարոլի» հետ մինչև 2012 թվականի հունիսի 30-ը։

2015 թվականի նոյեմբերին Մարսելոն հայտարարել էր ֆուտբոլիստի կարիերան ավարտելու մասին։

### Միջազգային
Ուրուգվայի հավաքականում նորամուտը նշելով 1997 թվականին՝ նա նրա կազմում անցկացրել է 47 հանդիպում, խփել 10 գոլ։  Սալայետան երկու անգամ մասնակցել է Ամերիկայի գավաթի խաղարկությանը: 2005 թվականին Ավստրալիայի դեմ պատասխան անցումային խաղի ժամանակ 2006 թվականի Աշխարհի առաջնություն դուրս գալու համար 11-մետրանոցներով Սալայետան չիրացրեց իր հարվածը, և հենց դա արժեցավ ուրուգվայցիների ուղևորությունը դեպի Գերմանիայի աշխարհի առաջնություն։

## Ձեռքբերումներ
### Թիմային
**Պենյարոլ**
* Ուրուգվայի չեմպիոն (2)՝ 1997, 2012/13
**Յուվենտուս**
* Իտալիայի չեմպիոն (3)՝ 1997/98, 2001/02, 2002/03, *2004/05* (չեղյալ է հայտարարվել), *2005/06* (չեղյալ է հայտարարվել)
* Իտալիայի սուպերգավաթակիր (2)՝ 2002, 2003
* B Սերիայի հաղթող՝ 2006/07

**Ուրուգվայի հավաքական**
* Աշխարհի երիտասարդական առաջնության արծաթե մեդալակիր՝  1997
* Ամերիկայի գավաթի արծաթե մեդալակիր՝  1999

### Անձնական
* Ուրուգվայի տարվա ֆուտբոլիստ՝ 2013

## Ծանոթագրություններ

## Արտաքին հղումներ
* 
* 

Կատեգորիա:Բոլոնիայի ֆուտբոլիստներ
Կատեգորիա:Դանուբիոյի ֆուտբոլիստներ
Կատեգորիա:Էմպոլիի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Ուրուգվայի հավաքականի ֆուտբոլիստներ
Կատեգորիա:Ուրուգվայցի ֆուտբոլիստներ
Կատեգորիա:Ուրուգվայցիներ
Կատեգորիա:Պենյարոլի ֆուտբոլիստներ
Կատեգորիա:Պերուջայի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ